Giani Kiriță a fost invitat prin video-conferință de Cristi Coste la emisiunea FANATIK SUPERLIGA, unde au discutat despre Dinamo. Emisiunea poate fi văzută pe website, în direct, în fiecare luni, marți și vineri, de la 10:30.
Giani Kiriță a expus o problema care este vie la Dinamo, anume lipsa de performanțe care este celebrată. Fostul căpitan al lui Dinamo a spus că nu este o performanță salvarea de retrogradarea directă, ci o contraperformanță că s-a ajuns aici.
„Îți mulțumesc că mi-ai ridicat mingea la fileu, Robert. Sunt două probleme diferite aici. Într-un fel, am fost șocat de ce s-a întâmplat după meciul asta că am mers la baraj, într-un fel n-am fost. Aceste generații s-au schimbat.
Acești copii care sunt în galerie trebuie educați că este o contraperformanță asta, nu o performanță să te salvezi, să te duci să dai baraj. Acești copii nu știu, nu au trăit gloria unui campionat, să între în teren, să se bucure cu echipa.
Au fost îndoctrinați că este o performanță că s-au salvat de la retrogradare, dar nu direct, dăm baraj. E o problemă de educație. Copiilor ăstora trebuie să le vorbești așa ‘Băi, copii, este o contraperformanță’“, a spus Giani Kiriță, în exclusivitate.
Giani Kiriță a spus că în galeria lui Dinamo este un haos, iar spiritul se pierde, întrucât generațiile se schimbă. Prin faptul că Dinamo nu a mai reușit performanțe majore de peste un deceniu se simte la nivel de fani. Zeljko Kopic, antrenorul lui Dinamo, este speriat de Csikszereda, chiar înaintea barajului.
„Este un haos total la nivel de galerie, iar acești copii nu sunt educați. Nu știu cum e să iei un campionat, să iei o cupă a României. Ei știu că dacă a mers Dinamo la baraj e o performanță. E greșit.
Trebuie să le dea de gândit tuturor. Avem cei mai frumoși suporteri din România. Avem peste tot în țară, dar s-a pierdut acel spirit. Oamenii nu mai știu să se bucure la un titlu de foarte mulți ani.
S-a văzut după meciul cu UTA. Aș vrea să ne bucurăm doar că rămânem, nu să facem o nuntă din asta“, a spus Giani Kiriță, după ce Dinamo s-a salvat de la retrogradarea directă în ultima etapă, contra UTA-ei Arad.